خنیس بن حذافہ

خنیس بن حذافہ غزوہ بدر ، اصحاب صفہ کے مہاجر صحابہ میں شمار کیے جاتے ہیں۔ یہ ام المؤمنین حضرت حفصہ بنت عمر رضی اللہ عنہا کے پہلے خاوند ہیں۔

 نام و نسب 
پورا نسب اس طرح ہے
خنیس بن حذافہ بن قیس بن عدی بن سعد بن سہم بن عمرو بن ہصیص بن کعب بن لوئی قرشی یہ ان اصحاب رسول میں شمار ہوتے ہیں کہ ابھی رسول اللہ دارارقم میں بھی نہیں گئے تھے اور یہ مسلمان ہوئےالطبقات الكبرى ،ابن سعد، ام المومنین حضرت حفصہ رضی اللہ عنہا پہلے انھی کی زوجیت میں تھیں، ان کے انتقال کے بعد ام المومنین کے زمرہ میں شامل ہوئیں۔
 نام 
خنیس نام، ابوحذیفہ کنیت ، پہلے حبشہ میں ہجرت کی، بعد میں مدینہ ہجرت کی۔ حليۃ الأولياء وطبقات الأصفياء ،أبو نعيم الأصفہانی

 اسلام و ہجرت 
محمد صلی اللہ علیہ و آلہ و سلم کے ارقم کے گھر میں پناہ گزین ہونے سے پہلے آپ کے ہاتھ پر مشرف باسلام ہوئے اور ہجرت ثانیہ میں حبشہ گئے اور پھر وہاں سے مدینہ آئے اور ابو لبابہ کے مہمان ہوئے، محمد صلی اللہ علیہ و آلہ و سلم نے ان میں اور ابی عبس بن جبیر میں مواخاۃ کرا دی۔(ابن سعد،جزو3،ق1:286)

 غزوات و شہادت 
غزوہ بدر میں شریک ہوئے احد میں زخمی ہوئے،مدینہ منورہ آکر اس زخم سے 3ھ وفات پائی، آنحضرت ﷺ نے نماز جنازہ پڑھائی اور مشہور صحابی عثمان بن مظعون کے پہلو میں دفن کیے گئے،وفات کے وقت کوئی اولاد نہ تھی۔ ان کی وفات کے بعد بی بی حفصہ حضور انور صلی اللہ علیہ وسلم کے نکاح میں آئیں۔ مرآۃ المناجیح شرح مشکوۃ المصابیح، مفتی احمد یار خان نعیمی،نعیمی کتب خانہ، گجرات، جلد8صفحہ506۔ اصحاب بدر،صفحہ 86،قاضی محمد سلیمان منصور پوری، مکتبہ اسلامیہ اردو بازار لاہور
 حوالہ جات 



زمرہ:624ء کی وفیات
زمرہ:اصحاب احد
زمرہ:اصحاب بدر
زمرہ:بنو سہم
زمرہ:مہاجرین
زمرہ:مہاجرین حبشہ
زمرہ:اصحاب صفہ
زمرہ:شہداء غزوہ احد
زمرہ:جنت البقیع میں مدفون شخصیات